OpenLLM-France/wikimedia huggingface dataset:
# Eleccions legislatives al Kazakhstan de 2007

El 18 d'agost de 2007 es van celebrar eleccions legislatives al Kazakhstan. El partit del president Nursultan Nazarbàiev, Nur Otan, va obtenir el 88% dels vots i va guanyar tots els escons possibles. Cap dels altres sis partits que concorrien a les eleccions va superar el llindar del 7% per a obtenir escons.

## Context

El 19 de juny de 2007, 50 dels 77 diputats del Majilis van votar a favor de sol·licitar al president Nursultan Nazarbàiev la seva dissolució, després que el Consell Constitucional dictaminés el 18 de juny que el Majilis només pot dissoldre's amb el permís del president, malgrat que la Constitució kazakh permet al Parlament fer-lo en una moció de censura. Nazarbàiev va acceptar la petició aquest mateix dia i el Majilis es va dissoldre oficialment el 20 de juny. La mesura va ser criticada per diversos destacats activistes de l'oposició, com el president del Partit Socialdemòcrata Nacional (JSDP), Jarmakhan Tuiakhbai, que va afirmar que les eleccions anticipades donaven poc temps per a preparar la jornada electoral.

## Sistema electoral

Un total de 107 escons estaven en joc en el Majilis, un augment de 30, després de les esmenes constitucionals introduïdes a l'inici de l'any. En virtut d'aquests canvis, 98 diputats van ser triats per llistes de partit, la qual cosa suposa un augment respecte als deu del Parlament anterior. Els nou escons restants es van reservar a diputats triats per l'Assemblea del Poble del Kazakhstan.

## Conducta

El JSDP, de l'oposició, que va obtenir gairebé el 5% dels vots, va denunciar les eleccions, i els observadors de l'Organització per a la Seguretat i la Cooperació a Europa van afirmar que les eleccions van mostrar alguns avanços, però també es van veure entelades per problemes, afirmant que «en més del 40% dels col·legis electorals visitats, [el recompte de vots] es va descriure com a dolent o molt dolent», la qual cosa va ser pitjor que en les últimes eleccions parlamentàries i presidencials. La parcialitat dels mitjans de comunicació estatals també es va considerar un problema.

## Referències

* 1 2 Party of Kazakh President Sweeps Seats in Parliament The New York Times, 20 August 2007
* ↑ Kazakh poll gives all seats to Nazarbayev Arxivat 2007-09-30 a Wayback Machine. Reuters, 20 August 2007
* ↑ «Kazakh President Dissolves Parliament» (en anglès). RadioFreeEurope/RadioLiberty. [Consulta: 1r maig 2020].
* ↑ Kazakhstan set to hold early poll BBC News, 20 June 2007
* ↑ Kazakhstan's political parties gear up for early elections Arxivat 2014-03-04 a Wayback Machine. EurasiaNet, 20 June 2007
# Maccabi Ness Tsiona FC

El Maccabi Ness Tsiona FC (hebreu: מכבי נס ציונה‎) és un club de futbol israelià de la ciutat de Ness Tsiona.
El Maccabi Ness Tsiona va ser fundat el 1912. Els anys 1923 i 1924 el club guanyà el Magen Shimshon, una copa per equips jueus (macabeus). Durant els anys trenta participà en la lliga del protectorat britànic de Palestina. Després de la independència ingressà a la lliga de Israel però ràpidament va anar descendint de categoria fins a la seva desaparició el 1955, quan els diversos clubs de la ciutat es fusionaren esdevenint Sektziyat Kaduregel Ness Tsiona.

## Palmarès
### Copa israeliana de futbol

* 1923, 1924 (no oficials)

## Referències

* ↑ The buds of division – The controversy about Hebrew labor within Maccabi Dr. Haim Kaufman, lib.cet.ac.il (hebreu)
* ↑ Israel – List of Cup Finals RSSSF
* ↑ Room at the top Maariv, 27.7.66, Historical Jewish Press (hebreu)
# Mount Hood Cycling Classic

El Mount Hood Cycling Classic va ser una competició ciclista per etapes que es disputava per les carreteres del Bosc Nacional de Mont Hood a l'estat d'Oregon, als Estats Units. Tenia competició masculina i femenina.

## Palmarès masculí

| Any | Vencedor | Segon | Tercer |
| 2003 | Dylan Sebel | Russell Stevenson | Evan Elken |
| 2004 | Russell Stevenson | Evan Elken | John Hunt |
| 2005 | Svein Tuft | Andrew Bajadali | John Hunt |
| 2006 | Nathan O'Neill | Philip Zajicek | Scott Moninger |
| 2007 | Nathan O'Neill | Philip Zajicek | Ben Jacques-Maynes |
| 2008 | Rory Sutherland | Darren Lill | Ben Jacques-Maynes |
| 2009 | Paul Mach | Christopher Baldwin | Corey Collier |
| 2010 | Marc de Maar | Michael Creed | Nathaniel English |
| 2011 | Nathaniel English | Sebastian Salas | Stefano Barberi |
| 2012 | Nathaniel Wilson | Stephen Leece | Nathaniel English |
| 2013 | Cameron Cogburn | Logan Loader | Robin Eckmann |

## Palmarès femení

| Any | Vencedor | Segon | Tercer |
| 2003 | Becky Broeder | Lisa Magness | Suz Weldon |
| 2005 | Leah Goldstein | Chrissy Ruiter | Irene Mercer |
| 2006 | Leah Goldstein | Alisha Lion | Mara Abbott |
| 2007 | Leah Goldstein | Felicia Gomez Greer | Kristin Sanders |
| 2008 | Julie Beveridge | Jeannie Longo-Ciprelli | Leah Goldstein |
| 2009 | Edwige Pitel | Leah Goldstein | Melissa Mcwhirter |
| 2010 | Molly Shaffer | Robin Secrist | Susan Butler |
| 2011 | Kristin Armstrong | Clara Hughes | Kristin McGrath |
| 2012 | Rhae Christie Shaw | Kelli Emmett | Alison Tetrick |
| 2013 | Amy Thornquist | Alison Tetrick | Anne Perry |

## Referències

* Palmarès masculí a sitiodeciclismo.net
* Palmarès femení a sitiodeciclismo.net
* Palmarès femení a cyclebase.nl
# Maccabi Jerusalem FC

El Maccabi Jerusalem FC (Hebreu: מועדון כדורגל מכבי ירושלים) fou un club de futbol israelià de la ciutat de Jerusalem.

## Història

El club va néixer l'any 1911, segon club de futbol fundat a Palestina. Al voltant de 1925 el club es va desfer i refundar per la fusió de dos clubs locals, el HaGibor i el HaZvi naixent el Hashmonai Jerusalem, esdevenint posteriorment Maccabi Hashmonai Jerusalem. El 1928 participà en la copa palestina, en la que arribà a la final. El partit acabà 2-0 a favor del Hapoel Tel Aviv però el club apel·là per haver jugat el Hapoel amb un jugador no reglamentari. L'apel·lació fou acceptada i la copa fou compartida per ambdós clubs.
Després de l'establement de l'estat d'Israel, el club retornà al nom Maccabi Jerusalem. Acabada la temporada 1962-63 el club tornà a desfer-se, fins a l'any 1970, en que tornà a renéixer, incorporant-se novament a la lliga israeliana. A meitat dels noranta es fusionà amb Maccabi Ma'ale Adumim esdevenint Maccabi Jerusalem/Ma'ale Adumim. Maccabi Jerusalem/Ma'ale Adumim es va desfer a finals de la temporada 2004-05.

## Palmarès

* Copa israeliana de futbol:
** 1928

## Referències

* ↑ Goldberg, Asher. «The Cup That Was Split Between Allenby and Hasmonean» (en hebrew). Israel Football Association, 18-04-2011. Arxivat de l'original el 13 d’octubre 2013. [Consulta: 11 novembre 2013].
* ↑ Goldberg, Asher. «Maccabi Bar Kokhva Jerusalem» (en hebrew). Israel Football Association, 08-07-2011. Arxivat de l'original el 16 de desembre 2013. [Consulta: 16 desembre 2013].
* ↑ Shimshon Po'alei Zion: The Forgotten Sport Club Dr. Haim Kaufman, 9 January 2009, Mako (hebreu)
* ↑ News from the World of Sport in Eretz Israel and Abroad Do'ar HaYom, 16.10.1925, Historical Jewish Press (hebreu)
* ↑ «Israel - List of Cup Finals». rsssf.com. [Consulta: 9 abril 2017].
* ↑ Hapoel Buq'ata in Liga Dalet (Page 23) Hadshot HaSport, 30.9.1970, archive.football.co.il (hebreu)
* ↑ League finished, Appendages remained (Page 3) Hadshot HaSport, 31.5.1976, archive.football.co.il (hebreu)
* 1 2 Maccabi Jerusalem/Ma'ale Adumim Arxivat 2016-11-10 a Wayback Machine. The Israel Football Association (hebreu)
# Marcial Suárez Fernández

Marcial Suárez (Allariz, Ourense, 1918) és un escriptor gallec.
És mestre i periodista, va ser redactor de Ràdio Madrid i resideix a la capital d'Espanya, on va desenvolupar la seva activitat professional. És autor de diverses novel·les i obres de teatre en espanyol. En llengua gallega és autor d'un llibre de narracions aparegut el 1969: O acomodador e outros relatos.
# Delafield

Delafield és una població dels Estats Units a l'estat de Wisconsin. Segons el cens del 2000 tenia 6.472 habitants.

## Demografia

Segons el cens del 2000, Delafield tenia 6.472 habitants, 2.553 habitatges, i 1.856 famílies. La densitat de població era de 262,5 habitants per km².
Dels 2.553 habitatges en un 35,8% hi vivien nens de menys de 18 anys, en un 61,7% hi vivien parelles casades, en un 8% dones solteres, i en un 27,3% no eren unitats familiars. En el 22,2% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,6% tenia menys de 18 anys, un 5,7% entre 18 i 24, un 29,8% entre 25 i 44, un 27,1% de 45 a 60 i un 10,8% 65 anys o més.
L'edat mediana era de 39 anys. Per cada 100 dones de 18 o més anys hi havia 93,3 homes.
La renda mediana per habitatge era de 61.938$ i la renda mediana per família de 71.955$. Els homes tenien una renda mediana de 51.656$ mentre que les dones 30.253$. La renda per capita de la població era de 31.602$. Aproximadament el 2,3% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Delafield» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Delafield». American Fact Finder. Oficina del Cens dels Estats Units, 12-01-2010.
# Enjil

Enjil (en àrab أنجيل, Anjīl; en amazic ⵏⵊⵉⵍ) és una comuna rural de la província de Boulemane, a la regió de Fes-Meknès, al Marroc. Segons el cens de 2014 tenia una població total de 8.364 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Enric Lluch

Enric Lluch és el nom dels següents personatges:
* Enric Lluch i Girbés (1949) és un escriptor valencià.
* Enric Lluch i Martín (1928-2012) fou un geògraf català.
* Enric Lluch Rué (1974-) és un intèrpret de llengua de signes català.
# Eleccions legislatives albaneses de 1992

Les eleccions legislatives albaneses de 1992 se celebraren el 26 i 29 de març de 1992 per a renovar els 140 diputats de l'Assemblea de la República d'Albània. El Partit Democràtic d'Albània va assolir una majoria aclaparadora i el seu cap Alexander Meksi fou nomenat primer ministre d'Albània, iniciant així una nova etapa política a Albània.

## Resultats

Resultats de les eleccions a l'Assemblea de la República d'Albània de 29 de març de 1992.
| Partits | Vots | % | Escons |
| Partit Democràtic d'Albània (Partit Demokratike e Shqipërisë) | | 62,0 | 86 |
| Partit Socialista d'Albània (Partia Socialiste e Shqipërisë) | | 27,1 | 38 |
| Partit Socialdemòcrata d'Albània (Partia Socialdemokrate e Shqipërisë) | | 4,0 | 6 |
| Partit Aliança Democràtica (Partia Aleanca Demokratike) | | 4,0 | 6 |
| Partit per la Unitat dels Drets Humans (Partia Bashkimi për të Drejtat e Njeriut) | | 1,0 | 2 |
| Partit Republicà d'Albània (Partia Republikane e Shqipërisë) | | 0,7 | 1 |
| Unió Socialdemòcrata d'Albània (Unioni Sociakdemokrate e Shqiperisë) | | ? | 1 |
| Total | 1.830.000 | 100% | 140 |
| Font: Eleccions parlamentàries a Albània, Kuvendi Popullor, 1992 ||||

## Notes

* ↑ Inicialment es presentà amb el Partit Democràtic, però després se n'escindí

## Enllaços externs

* Informe de l'OSCE sobre les eleccions albaneses de 1996 Al final de l'informe fa referència als resultats de les eleccions de 1992.
Eleccions i referèndums a Albània :
# Madison (Indiana)

Madison és una població dels Estats Units a l'estat d'Indiana. Segons el cens del 2000 tenia 12.004 habitants.

## Demografia

Segons el cens del 2000, Madison tenia 12.004 habitants, 5.092 habitatges, i 3.085 famílies. La densitat de població era de 541,4 habitants/km².
Dels 5.092 habitatges en un 26,3% hi vivien nens de menys de 18 anys, en un 45,7% hi vivien parelles casades, en un 11,6% dones solteres, i en un 39,4% no eren unitats familiars. En el 33,8% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,5% tenia menys de 18 anys, un 8,6% entre 18 i 24, un 28,4% entre 25 i 44, un 24,3% de 45 a 60 i un 17,1% 65 anys o més.
L'edat mediana era de 40 anys. Per cada 100 dones de 18 o més anys hi havia 92,7 homes.
La renda mediana per habitatge era de 35.092$ i la renda mediana per família de 46.241$. Els homes tenien una renda mediana de 32.800$ mentre que les dones 22.039$. La renda per capita de la població era de 18.923$. Entorn del 10,2% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010.
# Microhydromys richardsoni

Microhydromys richardsoni és una espècie de mamífer rosegador de la família dels múrids. Viu a altituds d'entre 850 i 1.500 msnm a Indonèsia i Papua Nova Guinea. Els seus hàbitats naturals són els boscos i els mosaics de sabana i bosc. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor del zoòleg estatunidenc William Blaney Richardson.

## Referències

* ↑ Gerrie, R.; Kennerley, R. Microhydromys richardsoni. UICN 2016. Llista Vermella d'espècies amenaçades de la UICN, edició 2016, consultada el 12 gener 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 340. ISBN 978-0801893049.
# Marciana Silva

Marciana Silva era una regió boscosa del sud-est de Germània, probablement part de la moderna Selva Negra. L'origen del nom podria ser una corrupció de l'alemany schwarz (negre) o marsch (aiguamoll).

## Referències

* ↑ Schmitz, Leonhard. «Marcia'na silva». A: William Smith. Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
# 950
## Esdeveniments

* El duc de Bohèmia i Otó I signen la pau.
* Es calcula que la població mundial assoleix els 250 milions.
* Primera menció documentada d'Addrup
* Es fa el document més antic que es conserva en els arxius dels Països Baixos, en el qual Otó I concedeix drets a un vassall seu.

## Naixements

* Reizei, emperador del Japó
* Eric el Roig

## Necrològiques

* Al-Farabi, filòsof persa
* Sunyer I, comte de Barcelona, Girona i Osona.

## Referències

* ↑ Brood i Delen, 2003, p. 16.

## Bibliografia

* Brood, P.; Delen, K. Het Vaderlandse Geschiedenis Boek (en neerlandès). Uitgeverij Waanders b.v., 2005. ISBN 9040088888.
# El Senyal del Sisqueró

El Senyal del Sisqueró és un cim de les muntanyes de la zona axial pirinenca al límit d'Andorra amb el País de Foix, (Occitània, França). Té 2.761 metres d'alt.

## Referències

* 1 2 Gran Enciclopèdia Catalana.
* 1 2 Enciclopèdia, 2004, p. 14.195.

## Bibliografia

* Gran Enciclopèdia Catalana.
* La Gran Enciclopèdia en Català. edicions 62, 2004. ISBN 84-297-5446-6.
* «El Senyal del Sisqueró». Gran Enciclopèdia Catalana. Barcelona: Grup Enciclopèdia Catalana.
# Edifici de La Boella

* Per a altres significats, vegeu «mas de la Boella».
La Boella és un edifici al centre de la ciutat de Reus (el Baix Camp) inclòs en l'Inventari del Patrimoni Arquitectònic de Catalunya com a Bé Cultural d'Interès Local.

## Arquitectura

Es un edifici entre mitgeres i de planta rectangular. Consta planta baixa, dos pisos i terrat a la catalana. La porta d'accés té una llinda horitzontal i escales descentrades. Hi ha diverses obertures de llinda amb balcó de ferro forjat que es van repetint al llarg de la façana, amb sis eixos verticals. Corona l'edifici una petita barbacana amb balustrada de balustres ceràmics. La façana és arrebossada, obra de fusta i persianes enrotllades. Damunt la porta principal hi ha una làpida de marbre amb l'escrit: "En esta casa nació D. Mariano Fortuny, en II de junio de 1838".

## Història

Aquesta casa, fins a l'any 1832 va ser propietat de la família Quer. Després, de la família Sunyer. El novembre de 1874 hi hagué un acord de l'Ajuntament per a col·locar una làpida a la casa de la Vicaria (nom que també se li donava a l'edifici), lloc de naixença de Marià Fortuny. El dia 21 de març de 1875 es col·locà la làpida. Al constituir-se el Centre d'Amics de Reus, van obrir una subscripció per a comprar l'edifici, que van restaurar i adequar, en la distribució interior, a les seves necessitats. El juny de 2008 es va restaurar la façana.

## Referències

* ↑ Torné, Francesc. Llibreta per recor de algunas cosas més notòrias: Reus 1838-1883. Tarragona: Universitat de Barcelona. Departament d'Història Contemporània, 1981, p. 50.
* ↑ «Casa natal de Marià Fortuny "La Boella"». PatMapa. Generalitat de Catalunya. [Consulta: 20-VII-2015].
* ↑ Gras i Elies, Francesc. Historia de la ciudad de Reus desde su fundación hasta nuestros días. Reus: Imprenta de F. Arís e Hijo, 1906, p. 326.
* ↑ «Inauguració de la façana del Centre d'Amics de Reus». Reus Digital. [Consulta: 20-VII-2015].
# Madison (Kansas)

Madison és una població dels Estats Units a l'estat de Kansas. Segons el cens del 2000 tenia 857 habitants.

## Demografia

Segons el cens del 2000, Madison tenia 857 habitants, 361 habitatges, i 225 famílies. La densitat de població era de 551,5 habitants/km².
Dels 361 habitatges en un 28,8% hi vivien nens de menys de 18 anys, en un 52,9% hi vivien parelles casades, en un 7,2% dones solteres, i en un 37,4% no eren unitats familiars. En el 34,3% dels habitatges hi vivien persones soles el 21,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,9% tenia menys de 18 anys, un 6,7% entre 18 i 24, un 23,5% entre 25 i 44, un 22,9% de 45 a 60 i un 23,1% 65 anys o més.
L'edat mediana era de 41 anys. Per cada 100 dones de 18 o més anys hi havia 80,6 homes.
La renda mediana per habitatge era de 30.536 $ i la renda mediana per família de 40.125 $. Els homes tenien una renda mediana de 25.625 $ mentre que les dones 18.333 $. La renda per capita de la població era de 15.558 $. Entorn del 9,1% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010.
# Moffett

* Aquest article tracta sobre un poble d'Oklahoma. Si cerqueu el volcà d'Alaska, vegeu «Mont Moffett».
Moffett és un poble dels Estats Units a l'estat d'Oklahoma. Segons el cens del 2000 tenia 179 habitants.

## Demografia

Segons el cens del 2000, Moffett tenia 179 habitants, 61 habitatges, i 40 famílies. La densitat de població era de 531,6 habitants per km².
Dels 61 habitatges en un 34,4% hi vivien nens de menys de 18 anys, en un 37,7% hi vivien parelles casades, en un 14,8% dones solteres, i en un 32,8% no eren unitats familiars. En el 27,9% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,59.
Per edats la població es repartia de la següent manera: un 38,5% tenia menys de 18 anys, un 6,1% entre 18 i 24, un 26,8% entre 25 i 44, un 19% de 45 a 60 i un 9,5% 65 anys o més.
L'edat mediana era de 28 anys. Per cada 100 dones de 18 o més anys hi havia 107,5 homes.
La renda mediana per habitatge era de 16.875 $ i la renda mediana per família de 18.750 $. Els homes tenien una renda mediana de 29.500 $ mentre que les dones 18.125 $. La renda per capita de la població era de 9.743 $. Entorn del 34,1% de les famílies i el 42,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moffett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Moffett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Madison (Dakota del Sud)

Madison és una població dels Estats Units a l'estat de Dakota del Sud. Segons el cens del 2000 tenia 6.540 habitants.

## Demografia

Segons el cens del 2000, Madison tenia 6.540 habitants, 2.589 habitatges, i 1.491 famílies. La densitat de població era de 590 habitants per km².
Dels 2.589 habitatges en un 26,6% hi vivien nens de menys de 18 anys, en un 47,2% hi vivien parelles casades, en un 7,5% dones solteres, i en un 42,4% no eren unitats familiars. En el 34,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,94.
Per edats la població es repartia de la següent manera: un 21,3% tenia menys de 18 anys, un 21% entre 18 i 24, un 21,7% entre 25 i 44, un 17,4% de 45 a 60 i un 18,6% 65 anys o més.
L'edat mediana era de 33 anys. Per cada 100 dones de 18 o més anys hi havia 93,2 homes.
La renda mediana per habitatge era de 30.434 $ i la renda mediana per família de 39.745 $. Els homes tenien una renda mediana de 28.408 $ mentre que les dones 20.965 $. La renda per capita de la població era de 14.767 $. Entorn del 6,3% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010.
# Abd-ar-Rahman al-Fassí

Abu-Zayd Abd-ar-Rahman Abu-Muhàmmad ibn Abd-al-Qàdir al-Fassí al-Fihrí (àrab: أبو زيد عبد الرحمن ابن الشيخ عبد القادر الفاسي الفِهري, Abū Zayd ʿAbd ar-Raḥmān b. ʿAbd al-Qādir al-Fāsī al-Fihrī), més conegut simplement com Abd-ar-Rahman al-Fassí (Fes, 1631-1685), fou un erudit musulmà marroquí nascut i criat a Fes. Fou deixeble del seu pare Abd-al-Qàdir al-Fassí i alumne d'altres savis. Fou cèlebre pel gran abast dels seus coneixements en múltiples camps. Es creu que va escriure unes 170 obres sobre el fiqh malaquita, medicina, astronomia i història, però la seva fama deriva principalment del seu caràcter d'alfaquí (jurisconsult). L'obra principal fou Al-Amal al-Fasi. També va escriure un llarg poema.

## Bibliografia

* E. Levi-Provençal, Chorfa